ניר לוי

ניר (נירו) לוי (נולד ב-27 ביוני 1968) הוא שחקן ישראלי, זוכה "פרס אופיר" לשנת 1999 לשחקן הטוב ביותר על תפקידו ב"החברים של יאנה". לוי נולד וגדל בנווה שאנן שבחיפה. את שירותו בצה"ל עשה כלוחם בפלחה"ן גולני ובפלוגה המסייעת בגדוד 12. לאחר שירותו הצבאי, למד משחק בבית הספר למשחק "בית צבי", אותו סיים בשנת 1995. החל מ-1996, גילם את דמותו של מיקו בסדרת הטלוויזיה "הפוך", ששודרה בערוץ 2. בעת צילומי העונה השלישית של הסדרה, שנערכו בנפאל, המקומיים כינו אותו "הירו", ומכאן הודבק לו הכינוי "נירו".[דרוש מקור] בשנת 1997 שיחק בסרט הקולנוע "ז'נטילה". באותה שנה שיחק בסרט הטלוויזיה של איתן ענר "הצל של החיוך שלך". בשנת 1999 כיכב בסרטו של אריק קפלון "החברים של יאנה". משחקו בסרט זיכה אותו בפרס השחקן הראשי הטוב ביותר, לצד הסרט עצמו שזכה בפרס הסרט הטוב ביותר, בטקס פרס אופיר לאותה שנה. בשנת 2000 שיחק בסרט הקצר "מוש", שזכה במספר רב של פרסי קולנוע, בסרט "אודות המוניטין", ובתיאטרון החאן השתתף בדצמבר אותה שנה, בהצגה "השיבה מהמדבר" בשנת 2001 השתתף ב"כיכר החלומות". בשנת 2002 שיחק בסרטו של אילן הייטנר "חוכמת הבייגלה". בשנת 2003 שיחק בטלנובלה "משחק החיים" בתפקיד קובי גבע בהוט 3 וב-2004, בטלנובלה "מיכאלה". באותה שנה שיחק ב"אהבה קולומביאנית" וב"ריקי ריקי" לצידה של דלית קהן. בשנת 2005 כיכב בסרטו של מנחם גולן "ימים של אהבה". בסוף השנה הוציא אלבום מוזיקלי עם אחיו המוזיקאי ערן לוי, הנקרא "האחים לוי". בסוף שנת 2007 שיחק על בימות התיאטרון בקומדיה "בן בהפתעה". בשנת 2008 הופיע בסדרת הדרמה "חמישה גברים וחתונה" בערוץ 10. באותה שנה שיחק במחזמר "אוליבר טוויסט" בבימויו של מנחם גולן. בשנים 2008–2014 כיכב לוי בסדרה הקומית "רמזור" בערוץ 2 לצד אדיר מילר וליאור כלפון וגילם את דמותו של חפר גורי, דמות שמזוהה איתו עד היום. בשנת 2009 שיחק בסרטו של יגאל בורשטיין "אצבע אלוהים". ב-2012 כיכב באחד התפקידים בסרטו של בני תורתי "הבלדה לאביב הבוכה" בתור דוד פריד. בהמשך אותה שנה השתתף בסדרת הדוקו-ריאליטי "גולסטאר" בערוץ HOT3. בשנת 2013 גילם את גבריאל (גברי) לוי / עזריאל לוי במחזמר שמבוסס על הסרט "חגיגה בסנוקר". ב-2014 שיחק בתפקיד משני בסדרה הקומית "מי נתן לך רישיון?". בשנת 2015 השתתף בעונת ה-VIP השנייה של האח הגדול, והגיע למקום השני. ביוני אותה שנה, החל שידורה של התוכנית "הקודחים" בהשתתפותו ב-HOT3. בנוסף, לוי העלה מופע יחיד בשם "המופע של נירו לוי". בשנת 2016 החל לשחק בסדרת הילדים והנוער "גאליס", בתפקיד קובי, אביו של ליעם. באותה שנה שיחק בסרטו של דורון ערן "סנאפשוט". בשנת 2017 פתח בית ספר למשחק בעיר הולדתו חיפה. בשנת 2018 גילם את ברבש בסדרה "כפולה" בתפקיד עוזר מאמן. באותה שנה, שב אל במת התיאטרון בתפקיד עצמו בהצגת תיאטרון מיקרו "דם דם דא דם". בשנת 2019 השתתף בסדרת הדוקו־ריאליטי "גולסטאר", בעונת אולסטאר, ששודרה בערוץ HOT Real. בספטמבר 2021, שיחק ב"פריילופ", וזכה על משחקו בהצגה בפרס השחקן הטוב ביותר בפסטיבל עכו. בשנת 2022 גילם את יהונתן גפן בסדרת הטלוויזיה "שנות הירח". בשנת 2023 שיחק בהצגה "שיעור באהבה: התיאטרון העברי". בשנת 2024 שיחק בסרט "מרוסקים: גולסטאר הסרט". ללוי שני ילדים מנישואיו הראשונים. ב-20 במאי 2010 נישא בשנית לדוגמנית קארין כהן, ובאוקטובר 2011 הם התגרשו. כיום לוי נמצא בזוגיות יציבה מעל שנתיים עם סטודנטית לרפואה בת 24 . בשנת 2018 הגיש בקשה לפשיטת רגל בעקבות חוב של למעלה ממיליון שקל. באוגוסט 2022 נפצע קשה בתאונת דרכים בתל אביב בעת שנהג על אופנועו הפרטי, אך החלים תוך מספר שבועות. מדיה וקבצים בנושא ניר לוי בוויקישיתוף ניר לוי, במיזם "אישים" לתיעוד היצירה הישראלית ניר לוי, במסד הנתונים הקולנועיים IMDb (באנגלית) ניר לוי, באתר "אידיבי", מאגר הידע העברי לקולנוע ישראלי ועולמי תמר אבידר, אתמול אפילו אמרתי יפה שלום לגליה אלבין, באתר nrg‏, 25 בדצמבר 2000 שירי הררי, גיסנו, אחינו שבוז, באתר nrg‏, 14 בנובמבר 2009 לילך וולך‏, איך נירו לוי נמצא לפתע בכל מקום?, באתר וואלה, 13 בנובמבר 2012 ליאת רון, ‏"מזמן הייתי צריך לעשות תפקידים ראשיים במחזות קלאסיים", באתר גלובס, 19 בפברואר 2015 הדס בשן, ‏"חשבתי שאני חייב אישה שתדאג לי", באתר ‏מאקו‏, 18 ביוני 2015 רן בוקר, נירו לוי: "אנחנו עושים דברים שהם אפרטהייד", באתר ynet, 5 בנובמבר 2015 נבו זיו, הייתי רוצה רחוב קטן על שמי, באתר "ידיעות אחרונות", 9 בדצמבר 2016 נעם ברקן, עמק חפר, באתר "ידיעות אחרונות", 25 באוקטובר 2017 קיץ ברבנר, ‏נירו לוי: "הגירושין עשו לי רע, אני נמנע מלצאת עם יפהפיות ממדורי הרכילות", באתר מעריב אונליין, 22 במאי 2018 דנה ספקטור, דה נירו, באתר ynet, 25 בספטמבר 2020 גבי בר־חיים, "בצבא הבנתי שכוח רק מוליד כוח. תודה לאל או לאבולוציה שאפשר להדחיק", באתר "ידיעות אחרונות", 15 באפריל 2022 השיבה למדבר, באתר תיאטרון החאן גואל פינטו, "כיכר החלומות" זכה בפרס הראשון במונפלייה, באתר הארץ, 3 בנובמבר 2001 חוכמת הבייגלה, באתר הארץ, 6 בנובמבר 2002 מיה יסעור‏, את פולניה, אתה חתיך: חמישה גברים וחתונה, באתר וואלה, 6 במרץ 2008 אביגיל שושני, עכבר העיר, קרב סכינים, קרב של גברים, באתר הארץ, 6 במרץ 2008 שי גולדן, רמזור: הסיטקום הישראלי שפיצח את הנוסחה, באתר הארץ, 9 בנובמבר 2009 עומר דיקמן, עכבר העיר, רמזור: מישהו בערוץ 2 ממש טיפש, באתר הארץ, 8 באפריל 2008 איתי שטרן, מושיק עפיה הוא הזוכה באח הגדול VIP; "זה הרגע המאושר בחיי", באתר הארץ, 16 ביוני 2015 רואי פרסול, ‏נירו לוי מעלה מופע יחיד ראשון בקריירה, ומקלף מעליו את הדמות של חפר גיסנו, באתר מעריב אונליין, 17 בפברואר 2015 חגית הורנשטיין, "אני רוצה להחזיר את תיאטרון חיפה לימיו הגדולים", באתר כלבו – חיפה והצפון, 21 באוקטובר 2017 ננו שבתאי, "דם דם דא דם": מצחיק, שנון, חוצה ז'אנרים, בדרך להיות קאלט, באתר הארץ, 24 ביולי 2018 נטע אלכסנדר, עכבר העיר אונליין, זמר החתונות 2: קבלו את החתן, הכלה והתוכן השיווקי, באתר הארץ, 28 באוקטובר 2010 אורית מרלין-רוזנצוייג, קארין כהן: "הייתי בטוחה שאני וניר זה לנצח", באתר Xnet‏, 4 בדצמבר 2011 רן בוקר, נירו לוי הגיש בקשה לפשיטת רגל בגלל חוב של למעלה ממיליון שקל, באתר ynet, 10 באוקטובר 2018 אורי סלע ושגיא בן נון‏, אחרי שנפגע קשה בתאונת אופנוע בת"א, השחקן נירו לוי נותח ומצבו התייצב, באתר וואלה, 26 באוגוסט 2022 גיא פינס, ‏חדשות טובות: נירו לוי נצפה מחוץ לבית החולים, באתר ‏מאקו‏, 30 בספטמבר 2022